শ্রেয়স আইয়ারকে অধিনায়ক ঘোষণা বিসিসিআইয়ের!

ওয়েব ডেস্ক : শুরু হতে চলেছে এশিয়া কাপ (Asia Cup)। কিন্তু দলে জায়গা পাননি শ্রেয়স আইয়ার (Shreyas Iyer)। তবে এশিয়া কাপে দলে জায়গা না পেলেও, ভারতীয় ক্রিকেট বোর্ড তথা বিসিসিআই (BCCI) পুরস্কৃত করল তাঁকে। অস্ট্রেলিয়ার বিরুদ্ধে ভারতের ম্যাচে দলের অধিনায়ক করা হল শ্রেয়স আইয়ারকে।

আগামী ১৬ সেপ্টেম্বরে লখনউয়ে হতে চলেছে ভারত ‘এ’ (India A) এবং অস্ট্রেলিয়া ‘এ’ (Australia A) দলের মধ্যে প্রথম বেসরকারি চার দিনের ম্যাচ। এর পর আগামী ২৩ সেপ্টেম্বর থেকে দুই দলের মধ্যে হবে দ্বিতীয় চারদিনের ম্যাচ। এর পর কানপুরে হবে তিনটি একদিনের ম্যাচ। এই সিরিজে ভারতীয় দলের হয়ে অধিনায়কত্ব করতে দেখা যাবে শ্রেয়সকে।

আরও খবর : ভারতে আয়োজিত উদ্বোধনী অনুষ্ঠানে অংশ নিচ্ছে না পাকিস্তান!

ভারতীয় এ (India A) দলের হয়ে খেলতে দেখা যাবে কে এল রাহুল ও মহম্মদ সিরাজকেও। তবে কাদের জায়গায় তাদের দলে নেওয়া হবে সে বিষয়ে এখনও কিছু জানা যায়নি। ভারত এ দলে অভিমন্যু ঈশ্বরণ, দেবদত্ত পড়িক্কল, ধ্রুব জুরেল, নীতীশ কুমার রেড্ডির মতো ক্রিকেটারদের দলে সুযোগ দেওয়া হবে বলে খবর। এমনকি দুর্দান্ত ফর্মে থাকা আয়ুষ বাদোনিও ডাক পেয়েছেন দলে।

প্রসঙ্গত, আইপিএল-এ ভালো ফর্মে ছিলেন শ্রেয়স (Shreyas Iyer)। কিন্তু এশিয়া কাপে দলে জায়গা করে নিতে পারেননি তিনি। বর্তমানে পশ্মিমাঞ্চলের হয়ে দলীপ ট্রফি খেলছেন তিনি। মধ্যাঞ্চলের বিপক্ষে প্রথম ইনিংসে মাত্র ২৫ রান করে আউট হয়েছিলেন আইয়ার। কিন্তু তা সত্বেও তাঁকে ভারতের এ দলের অধিনায়কের দায়িত্ব দেওয়ার সিদ্ধান্ত নিল বোর্ড।

ভারত এ স্কোয়াড
শ্রেয়স আইয়ার (অধিনায়ক), অভিমন্যু ঈশ্বরণ, এন জগদীশন (উইকেটরক্ষক), সাই সুদর্শন, ধ্রুব জুরেল (সহ-অধিনায়ক ও উইকেটরক্ষক), দেবদত্ত পড়িক্কল, হর্ষ দুবে, আয়ুশ বাদোনি, নীতীশ কুমার রেড্ডি, কৃষ্ণা গুরু, কৃষ্ণ কোর, তনুশ আহমেদ, প্রসিদ্ধ কৃষ্ণ, গুরনুর ব্রার, খলিল আহমেদ, মানব সুথার, যশ ঠাকুর।

দেখুন অন্য খবর :